Атлантис Резорт & СПА (Atlantis Resort & SPA) - НАЙ-НИСКИ ЦЕНИ от agoda.com\nВиж всички 391 места за настаняване в Бургас.\nАтлантис Резорт & СПА (Atlantis Resort & SPA)Сървис апартамент58 Angel Dimitrov St., Център на Бургас, Бургас, България - Покажи на картатаМного добър7,4Въз основа на231отзивиАтлантис Резорт & СПА (Atlantis Resort & SPA)Вижте повече снимкиЛобиВижте повече снимкиЛобиВижте повече снимки7,4 Много добър рейтинг от гостиПрегледайте всички отзиви"Хотелът е прекрасен и просторен, ресторантът е на ниво. Спа..."AnonymousБългарияПлувен басейнВижте повече снимки7,5 Много добро местоположениеВиж на картатаВижте всички60снимки7,5МестоположениеНеща, които ще харесатеклиматикбалкон/тераса\nИзбор на стаяВж. снимкиСупериорна стая с 2 отделни легла (2-ма възрастни + 1 дете) (Superior Twin Room (2 adults + 1 child))...38 кв.мбалкон/тераса2 Единични легла и 1 Разтег...Въведете дати, за да видите цениВж. снимкиЕкзекютив суит (Executive Suite)...95 кв.мбалкон/тераса2 Единични легла и 1 Супер ...Въведете дати, за да видите цениВж. снимкиДжуниър суит (2-ма възрастни) (Junior Suite (2 Adults))...70 кв.мбалкон/тераса1 Супер голяма спалня и 1 Р...Въведете дати, за да видите цениВж. снимкиБизнес единичнa стая (Business Single Room)...38 кв.мбалкон/тераса1 Единично леглоВъведете дати, за да видите цениВж. снимкиДжуниър суит (2-ма възрастни + 2 деца) (Junior Suite (2 Adults + 2 Children))...70 кв.мбалкон/тераса1 Супер голяма спалня и 1 Р...Въведете дати, за да видите цениВж. снимкиСупериорна стая с 2 отделни легла - Новогодишна оферта (Superior Twin Room - New Year's Offer)...38 кв.мбалкон/тераса2 Единични леглаВъведете дати, за да видите цениВж. снимкиДжуниър суит (3-ма възрастни) (Junior Suite (3 Adults))...70 кв.мбалкон/тераса1 Супер голяма спалня и 1 Р...Въведете дати, за да видите цениВж. снимкиСупериорна стая с 2 отделни легла (2-ма възрастни) (Superior Twin Room (2 adults))...38 кв.мбалкон/тераса2 Единични леглаВъведете дати, за да видите цениВж. снимкиДжуниър суит (2-ма възрастни + 1 дете) (Junior Suite (2 Adults + 1 Child))...70 кв.мбалкон/тераса1 Супер голяма спалня и 1 Р...Въведете дати, за да видите цени\nСравни с подобни места за настаняванеТекуща селекцияАтлантис Резорт & СПАХостел Старата КъщаГранд Хотел и СПА ПриморецРейтинг от гостиМного добър 7,4 (231 отзива)Много добър 7,9 (187 отзива)Отличен 8,4 (14 отзива)В близостЦентър на БургасЦентър на БургасДруг районWifi Безплатна Wifi връзка Безплатна Wifi връзка Безплатна Wifi връзкаЗакуска Възможност за закуска Възможност за закуска Възможност за закускаИзберете датиВиж обектаВиж обекта\nИнформация за обектаОписаниеТози изискан комплекс е само на 300 м от пясъчния плаж в луксозния квартал Сарафово и предоставя апартаменти и студиа с великолепна гледка към морето. Гостите могат да ползват СПА център срещу допълнително заплащане.\nКлиматикът и безплатната Wi-Fi връзка са стандартни удобства във всички стаи на Атлантис Резорт и СПА. Всяко студио и апартамент разполага с комфортна дневна зона и балкон.\nРесторант Лофт се намира в центъра на комплекс Атлантис Резорт и СПА и сервира разнообразни вкусни ястия и напитки. Има голяма тераса за слънчеви бани с красива гледка към брега.\nСПА центърът включва сауна, парна баня, арома био сауна, закрит басейн с хидромасажна вана и шоков басейн. Ползването на красиво осветения открит басейн, както и на чадърите и шезлонгите, е безплатно през лятото. Има също голям фитнес център и разнообразие от масажи, терапии, процедури с луга и лечбна кал, физиотерапия и руска и турска баня.\nСарафово е един от най-новите квартали на Бургас и е известен като „българския Бевърли Хилс". Намира се на 10 км от центъра на Бургас и на 5 минути с кола от летището.Покажи повечеХарактеристикиИнтернетбезплатен WiFi достъп във всички стаи Услуги и удобствазала за пушачи Достъпдопускане на домашни любимци На разположение във всички стаибалкон/терасакът за сяданесъбужданебезплатна минерална водамашина за кафе/чай телевизорбюромикровълнова фурнателефонклиматикмрежа против комаритоалетни артикуликухненски боксотоплениехладилниккухнясателитна/кабелна телевизия Покажи по-малкоПолитикиВъзможността за допълнителни легла зависи от избрания тип стая. За повече информация, моля проверете индивидуалния капацитет валиден за типа стая.При резервиране на повече от 5 стаи е възможно да се прилагат различни условия и допълнителни плащания.Покажи повечеВажно съобщениеСПА центърът и ресторантът са затворени до 20 юни 2017 г.\nПаркингът се ползва в зависимост от наличността на места.\nКредитната карта, използвана за предварително плащане на резервации с невъзвръщаема стойност, трябва да се представи при настаняване за потвърждение. Името на притежателя на кредитната карта трябва да съвпада с името на госта, който се настанява.Покажи повече\nТова не е което вие пишете в Агода .\nХотела не е в центъра на Бургас.\nХотела е в покрайнините на кв.Сарафово.\nНяма достатъчен паркинг за автомобили и паркираш на разорана улица .Подхода към хотела е много лош,упицата е в лошо състояние.\nЗакуската е лоша и на място което се намира трудно.Обслужва се само от един служител ,не ясно какъв и закуската е много бедна.\nНяма необходимия брой шампуани ( не са достатъчни за 2 дена за 2 човека само две опаковки ) и нищо повече.\nБойлера не е включен и трябва да търсиш откъде се включва(до входната врата)?????\nПодхода към входа и етажа е не почистен .За да стигнеш до входа на блока ( не хотела ) минаваш с багажа през басейна - интересно\nрешение.Не знам тази измама как се оценява.\nАтлантис Резорт & СПА (Atlantis Resort & SPA)


Теч от сифон - откриване на теч в Бургас - Течове и бойлери\nТечове и бойлери > Теч от сифон – откриване на теч в Бургас\nТеч от сифона се получава най-вече от некачествено монтиран сифон, некачествен сифон или при използване на химикали за отпушване и профилактика на канали. Начините да откриете теч от сифоните са два – визуален или с термокамера. При такъв теч първо се получава петно на съседите отдолу , а ако нямате съседи водата се накипва и пропива, докато достигне стените на банята от външна страна, където избиват петна и видима влага.\nОткриване на теч в Бургас\nОткриването на теч с термокамера е лесно и се доказва на 100%. След откриването на теча се налага отстраняване на теча, като за отстраняването му е необходима смяна на самият сифон. Не е възможно лепене и възстановяване на сифона!\nЦена за откриване на теч от сифон от 110 до —- лв без ДДС.


460-а ПЛЕНАРНА СЕСИЯ ОТ 17 И 18 ФЕВРУАРИ 2010 Г.\nСтановище на Европейския икономически и социален комитет относно „Предложение за регламент на Европейския парламент и Съвета относно пускането на пазара и употребата на биоциди“\nCOM(2009) 267 окончателен — 2009/0076 (COD)\nДокладчик: г-н BIOT\nНа 17 юли 2009 г. Съветът реши, в съответствие с член 95 от Договора за създаване на Европейската общност, да се консултира с Европейския икономически и социален комитет относно:\n„Предложение за регламент на Европейския парламент и Съвета относно пускането на пазара и употребата на биоциди“\nCOM(2009) 267 окончателен – 2009/0076 (COD).\nСпециализирана секция „Единен пазар, производство и потребление“, на която беше възложено да подготви работата на Комитета по този въпрос, прие своето становище на 1 февруари 2010 г.\nНа 460-ата си пленарна сесия, проведена на 17 и 18 февруари 2010 г. (заседание от 17 февруари), Европейският икономически и социален комитет прие настоящото становище със 180 гласа „за“ и 2 гласа „въздържал се“.\n1.1 ЕИСК подкрепя заменянето на действащата директива с регламент, който позволява да се хармонизира пускането на пазара на биоциди и който е пряко приложим в законодателството на държавите-членки.\n1.2 ЕИСК отбелязва, че Комисията е положила усилия за привеждането на европейското законодателство в областта на биоцидите в съответствие с Регламента относно химикалите (REACH), и смята, че е изключително важно в новия регламент да се включи унифицирането на данните, които следва да се предоставят в съответствие с Директива (88/379/ЕИО) и с член 14, параграф 2 от Регламента REACH.\n1.3 ЕИСК приветства промените, свързани с рамковите формулации, които трябва да позволят по-лесното разработване и пускане на пазара на биоциди с вариации в състава в рамките на група биоциди. Въпреки това е необходимо да се изясни степента на гъвкавост на състава на биоцидите и на инертните вещества, които са част от тях.\n1.4 ЕИСК отбелязва, че Комисията възлага на Европейската агенция по химикали (ECHA) единствено координационна роля. Тя би могла да играе по-решаваща роля с цел да допринесе за ефективността на процедурите в рамките на процеса по издаване на разрешения за биоциди както на равнището на Общността, така и на равнище държави-членки. Обаче ЕИСК е загрижен дали Агенцията ще разполага своевременно с достатъчно средства, за да изпълни успешно задачата си предвид разширяването на областите ѝ на компетентност, които включват и биоцидите.\n1.5 ЕИСК предлага да се запази принципът на оценка на риска за всеки случай поотделно във връзка с решението за включване на активни вещества в Приложение I към предложението „Списък на активните вещества и изискванията за включване в биоциди“. Комитетът смята обаче, че съществува произволна дискриминация по отношение на някои дезинфектанти за храни за хора и за фуражи, за които не могат да се приложат установените в буква в) от член 5 условия.\nЕИСК е удовлетворен от факта, че в предложението се предвижда задължителен обмен на данни, по-специално такива, които са свързани с научни изследвания върху животни.\n1.6.1 ЕИСК одобрява предложението на Комисията, съгласно което всички изделия и материали трябва да се третират с разрешени биоциди. Става въпрос за справедлива и задължителна на територията на ЕС мярка.\nЕИСК одобрява разширяването на обхвата на тази мярка, като се включват материали и изделия, внесени от трети страни, с цел да се гарантират справедливи условия на пазара.\n1.7.1 ЕИСК подчерта необходимостта от етикетиране на третираните материали и изделия, за да се гарантира адекватна и полезна информация за потребителя. Въпреки това ЕИСК приканва Комисията да проучи по-задълбочено този въпрос, за да се ограничи използването на подробно етикетиране единствено до случаите, когато това е необходимо за потребителите. ЕИСК предлага данните да се предоставят на етап I и етап II. На първия етап се предоставят основни данни в зависимост от употребата и защитата на потребителя. На втория етап следва да се предоставят всички известни данни. Този етап се осигурява, когато потребителите се обръщат за консултация към професионалисти (токсикологични центрове, лекари и др.). Тези данни могат да се предоставят посредством бази данни и интернет страници.\n1.8 ЕИСК подкрепя хармонизирането на структурата на таксите както за държавите-членки, така и за ECHA. Въпреки това ЕИСК се обявява против необосновано заплащане на годишна такса.\nКато има предвид новия Регламент относно пускането на пазара на продукти за растителна защита, ЕИСК смята, че в контекста на свободното движение на стоки процедурите за паралелна търговия следва да се ограничават до идентични продукти, основаващи се на едни и същи източници на активни вещества и общи съставки.\n1.9.1 ЕИСК оценява факта, че Комисията признава явлението „неправомерен участник“. ЕИСК би искал член 83 да съдържа по-подробни разпоредби.\n1.10 ЕИСК приканва Комисията да посочи по какъв начин ще окаже съдействие на държавите-членки при осъществяването на ефективен контрол върху биоцидите на пазара.\n1.11 В съответствие с Директивата за създаване на рамка за действие на Общността за постигане на устойчива употреба на пестициди (1) и за да се гарантира устойчива употреба на биоцидите, ЕИСК предлага на Комисията да предвиди в бъдеще възможността за по-рационално използване на тези продукти.\n2.1 Терминът „биоциди“ означава активни вещества или смеси, съдържащи едно или няколко активни вещества, във формата, в която се доставят на потребителя, предназначени за унищожаване, отблъскване, обезвреждане на вредители, предотвратяване действието им или всякаква борба с тях чрез химически или биологични средства. Всички вещества, смеси и изделия, пуснати на пазара с цел да генерират активни вещества, също се смятат за биоциди (2).\n2.2 Разумно използвани, биоцидите са част от всекидневието на всяко цивилизовано общество. Те предотвратяват разпространението на болести и насърчават високо ниво на хигиена в гъсто населена среда. Биоциди се използват във всяка област на ежедневието ни. Някои от тези продукти могат да бъдат опасни по своето естество, като същевременно опазват по устойчив начин здравето и хигиената на хората и на животните, както и околната среда.\n2.3 Директива 98/8/ЕО (3), която понастоящем е в сила, установява хармонизирана законодателна рамка за издаването на разрешения и пускането на пазара на биоциди с нисък риск и основни вещества.\n2.4 В тази връзка ЕИСК изготви становище (4), в което одобри предложението за директива, тъй като то имаше за цел да гарантира опазването на здравето на хората и на животните, както и на околната среда.\n2.5 В Директива 98/8/ЕО се предвижда седем години след влизането ѝ в сила Комисията да изготви доклад, който да изпрати на Съвета. В доклада се разглежда прилагането на директивата и функционирането на опростените процедури (рамкови формулации, биоциди с нисък риск и основни вещества).\n2.6 Преди оценката на въздействието бяха проведени различни консултации със заинтересованите страни, както и обща консултация по Интернет.\n2.7 Предложението беше подкрепено и с редица проучвания, а именно с проучване на оценката на въздействието от преразглеждането на Директива 98/8/ЕО, което имаше за цел да анализира икономическите, социалните и екологичните последици от различните стратегически варианти. Заключенията от това проучване бяха директно включени в оценката на въздействието.\n2.8 Предложеният от Комисията регламент има за цел да замени посочената по-горе директива.\n3. Обобщено съдържание на предложението\n3.1 Настоящото предложение, заменящо Директива 98/8/ЕО, има за цел увеличаване на свободното движение на биоциди в рамките на Общността. То е насочено към отстраняване на недостатъците на законодателната рамка, установени по време на първите осем години от прилагането ѝ, усъвършенстване и актуализиране на някои елементи от системата и предотвратяване на потенциални проблеми в бъдеще. Въпреки това в него се запазва структурата на Директива 98/8/ЕО.\n3.2 Опростяването на процедурите за разрешаване на биоциди в държавите-членки би могло да доведе до снижаване на разходите и административната тежест за икономическите участници, без да се намалява нивото на безопасност.\n3.3 Предложението има за цел да бъде в съответствие с другите политики и цели на ЕС. В него се взема под внимание:\nнеотдавна приетото законодателство в областта на химикалите (5);\nРегламент 1272/2008 (6);\nхоризонталното законодателство на Общността в тази област;\nобщи правила и задължения за държавите-членки;\n3.4 Целите на предложението са:\nда се опростят правилата за защита на данните;\nда се избегне дублирането на изпитванията върху гръбначни животни (7) посредством задължителен обмен на данни;\nда се засили хармонизирането на системите за такси в държавите-членки и на равнище на Общността;\nда се установят правила за паралелна търговия;\nда се обхванат изделия или материали, третирани с биоциди.\n3.5 В различни членове на предложението се насърчават научните изследвания и иновациите.\n4.1 Предложение за ново законодателство\n4.1.1 Директива 98/8/ЕО относно биоцидите ще бъде заменена от регламент.\n4.1.2 Предложението за регламент се вписва в логиката на директивата относно биоцидите. То беше предхождано от оценка на въздействието, насочена към приложното поле, разрешаването на продуктите, обмена на информация, изискванията по отношение на данните и таксите, събирани от държавите-членки.\n4.1.3 Комисията положи усилия да приведе европейското законодателство в областта на биоцидите в съответствие с Регламента относно химикалите (REACH).\n4.2 Правила за разрешаване\n4.2.1 Въвеждането на понятието „разрешение на Общността“, във връзка с което ЕСНА се явява регулаторен център, е факт, който по принцип спомага за хармонизираното прилагане във всички страни на Европейския съюз. Комисията твърди, че тази система е най-ефикасната и най-подходящата за подобряване на наличността на продуктите и за създаване на стимули за иновации и следователно ще допринесе в още по-голяма степен за опазването на здравето на хората и околната среда. Поради разпокъсаността на пазара на биоциди, както по отношение на производителите (малко на брой окрупнени предприятия, много МСП), така и на продуктите и приложенията, сме склонни да разглеждаме тази гледна точка като относителна. В действителност редица предприятия от сектора, които извършват дейност само в ограничен брой страни, кандидатстват за национално разрешение. Ако дейността им се разрасне и в други държави-членки, тогава те кандидатстват за взаимно признаване.\n4.2.2 Съществува опасност новият подход на Комисията по отношение на разрешението на Общността за биоциди с нисък риск и за нови вещества да има ограничено въздействие, тъй като се отнася само за малко на брой биоциди и, следователно, ще доведе до незначително опростяване на административните процедури, както за предприятията, така и за властите. Ето защо този подход няма да насърчи предприятията да продължат иновационната си дейност.\n4.2.3 Самата концепция за биоциди с нисък риск е представена разпокъсано в целия текст на предложението за регламент. Би било целесъобразно едно по-добро определение на биоцидите с нисък риск.\n4.3 Данни, които следва да се предоставят\n4.3.1 Някои критерии за определянето на продукти с нисък риск биха могли да се окажат прекалено строги. Преди да бъдат включени в окончателния регламент, тези критерии следва да бъдат оценени в зависимост от тяхното въздействие. Всъщност проучването трябва да се основава върху рисковете, като се отчита и експозицията, а не само присъщите рискове. Тази мярка би била стимул за иновацията на по-безопасни продукти, като се използват съществуващите вещества. Следователно продуктите, които отговарят на тези критерии, следва да могат да се възползват от статута „с нисък риск“. Забраната за насърчаването на тези продукти като продукти с нисък риск би имала обратен ефект.\n4.3.2 Предложението на Комисията да не се включат в Приложение I продуктите с нисък риск е стимул за развойната дейност и маркетинга. Въпреки това е необходимо да се изяснят и анализират редица въпроси, по-специално ясни насоки по отношение на данните за активните вещества, както и формата, в която тези данни трябва да бъдат предоставяни.\n4.3.3 Общите правила за адаптирането на изискваните данни, посочени в Приложение IV, следва да се разглеждат по принцип като положителни. Те представляват насоки за разпределението на изпитванията.\n4.3.4 Данните, които следва да бъдат предоставени за активните вещества, са посочени в Приложение II от предложението, структурирано на два етапа, като първият етап се определя като стандартен. Може да се наложи да бъдат подадени данни от етап II в зависимост от характеристиките и предвидената употреба на активното вещество и по-специално когато е установена опасност за здравето или за околната среда.\n4.3.5 Някои токсикологични изпитвания вече не са необходими на първия етап, но може да бъдат необходими на втория етап. Въпреки това, тъй като държавите-членки определят обхвата на необходимите данни въз основа на тяхната оценка, съществува опасност да се изискват данни, които надхвърлят необходимото от научна гледна точка.\n4.3.6 По причини, свързани с конкуренцията, данните които следва да се предоставят за алтернативни източници на активни вещества, не могат да бъдат ограничени, докато тези вещества фигурират в Приложение I и срокът на защитата им не е изтекъл.\n4.3.7 Високото равнище на данните, изисквани за биоцидите съгласно член 18, в който се посочват данните, които следва да бъдат предоставени за подаване на заявление за разрешение и съгласно Приложение III от предложението, не се променя спрямо настоящата директива. Няма тестове, които да са разпределени на няколко етапа, а изискванията не са сведени до строго необходимите за целта. Поради това за производителите става трудно да разработват иновационни продукти за специална употреба.\n4.4 Обмен на данни\n4.4.1 Предвижда се задължителен обмен на данни, свързани с изпитванията върху животни, и справедливо разпределение на разходите за изготвянето и използването на данни с цел да се докаже безопасността на продуктите в рамките на настоящата директива.\n4.4.2 Въпреки че тази концепция за обмен на данни е в съответствие с REACH, това не се отнася до защитата на данни и срока за защитата на данни, предвидени в предложението.\n4.5 Мерки за опростяване\n4.5.1 Обявените положителни промени по отношение на рамковите формулации следва да позволят по-лесно да се разработват вариации на състава в дадена група биоциди. Въпреки това е необходимо да се изясни степента на гъвкавост на състава на биоцидите и на инертните вещества, които са част от тях.\n4.6 Ролята на ECHA\n4.6.1 ECHA ще има за задача единствено да координира и валидира разрешенията на Общността за биоциди с нисък риск и за нови вещества.\n4.6.2 ЕИСК смята, че ECHA би могла да започне отново да изпълнява функцията на „център за сортиране“, който обединява сходни приложения. След това тяхната оценка би могла да се извършва само от един орган, включително когато досието е било предадено на няколко държави-членки.\n4.7 Паралелна търговия – защита на данните\n4.7.1 Като има предвид новия Регламент относно пускането на пазара на продукти за растителна защита, ЕИСК смята, че в контекста на свободното движение на стоки, процедурите за паралелна търговия следва да се ограничават до идентични продукти, основаващи се на едни и същи източници на активни вещества и общи съставки.\n4.7.2 В рамките на паралелната търговия защитата трябва да бъде засилена поне за биоцидите, които следва да бъдат включени в Приложение I.\n4.7.3 За да се избегне явлението „неправомерен участник“, представители на промишлеността отправиха искане да се включи връзката на посочените в Приложение I активни съставки със съответните предприятия, като предварително условие за собствеността и защитата на данните. Промишленият сектор на биоцидите е удовлетворен, че Комисията признава съществуването на това явление. Целесъобразно е член 83 да съдържа по-подробни разпоредби с цел по-ефективно справяне с това явление.\n4.8 Третирани материали и изделия\n4.8.1 Съгласно предложението на Комисията всички третирани материали и изделия трябва да се обработват изключително с биоциди, разрешени за целта поне в една държава-членка. Освен това в него се дават аргументи в полза на разширяването на обхвата на тази мярка, като се включват материалите и изделията, внасяни от трети страни, с цел да се гарантират справедливи условия на пазара.\n4.8.2 ЕИСК подчерта необходимостта от етикетиране на третираните материали и изделия, за да се гарантира адекватна и полезна информация за потребителя. ЕИСК приканва Комисията да проучи по-задълбочено този въпрос, за да се ограничи използването на подробно етикетиране единствено до случаите, когато това е необходимо за потребителите. ЕИСК предлага данните да се предоставят на етап I и етап II. На първия етап се предоставят основни данни в зависимост от употребата и защитата на потребителя. На втория етап се предоставят всички известни данни. Този етап се осигурява, когато потребителите се обръщат за консултация към професионалисти. Тези данни могат да се предоставят посредством бази данни и интернет страници.\n4.9 Срокове и прилагане\n4.9.1 Сериозен източник на загриженост е неспазването на посочените в директивата срокове за провеждане на оценки. Тези срокове бяха удължени в резултат на преразглеждане на директивата, довело до незначителни изменения, но изглежда, че малко е направено за изтеглянето от пазара на онези вещества, които не са били преразгледани и които биха могли да бъдат потенциално вредни. Еднаквото прилагане на определенията и сроковете следва да позволи по-добро функциониране на процедурата между държавите-членки.\n4.9.2 Нееднаквото и неефективно прилагане на законодателството на ЕС от държавите-членки нанася вреда на общностното законодателство.\n4.10 Процедури, свързани с таксите\n4.10.1 Комисията предлага да се хармонизира структурата на таксите както за държавите-членки, така и за ECHA. Потребителите срещат значителни различия между отделните държави-членки по отношение на таксите за извършване на оценката. Често няма никакво съотношение между необходими и действително използвани ресурси.\n4.10.2 Таксите следва да отразяват по-голяма прозрачност, като посочват различните етапи и процедури, които водят до оценката. Освен това те следва да бъдат обвързани с обема работа по разумен и ефективен начин и могат да се прилагат само при необходимост.\n4.10.3 В никакъв случай не може да се налага необосновано годишна такса.\n5.1 Отпадане на биоциди от Приложение I\n5.1.1 Член 5, параграф 2 от предложението предвижда от Приложение I да се изключват активните вещества, класифицирани като канцерогенни, мутагени, токсични за репродукцията, както и тези, които имат свойства, причиняващи нарушения на функциите на ендокринната система.\n5.1.2 В член 5, параграф 1 от предложението са посочени три случая на дерогации, които въпреки това позволяват включването на такива вещества в Приложение I:\nв случай на пренебрежимо малка експозиция на потребителите;\nза вещества, необходими за публичното здраве;\nза вещества, за които съотношението полза/риск е положително.\nПоследната алинея на същия член изключва обаче изцяло прилагането на последната дерогация за активни вещества, предназначени за продуктови типове 4 и от 14 до 19 (8).\n5.1.3 Някои биоциди могат да бъдат опасни поради самото им естество, което е резултат от тяхното предназначение, в съответствие с определението за активно вещество като „вещество или микроорганизъм, оказващ въздействие върху вредители“. Ползите от използването им, както и мерките за намаляване на експозицията на човека и околната среда на въздействието им, могат да позволят тези вещества да се използват като биоциди.\n5.1.4 Макар спорадичната експозиция да не дава основания за голямо безпокойство, ЕИСК призовава към предпазливост по отношение на продължителната експозиция на биоциди без подходяща защита.\n5.1.5 Въпреки това Комитетът смята, че съществува произволна дискриминация спрямо посочените по-горе продуктови типове (4 и от 14 до 19), за които не могат да се приложат установените в член 5, параграф 1, буква в) условия. Тази мярка оказва обратен ефект върху иновациите и ограничава набора от вещества, които потенциално могат да бъдат използвани като евентуални биоциди в бъдеще.\n5.2 Разширяване на ролята на ECHA\n5.2.1 ЕИСК подкрепя разширяването на областите на компетентност на ECHA. Тя следва да може да управлява активно всички процедури, свързани с издаването на разрешения за биоциди както на равнището на Общността, така и на национално равнище.\n5.2.2 Ползите от една централизирана оценка ще бъдат следните:\nECHA ще разполага с всички необходими процедури за валидиране на заявлението за разрешение на Общността;\nвалидирането на досиетата от един единствен орган ще създаде по-добра съгласуваност и по-хармонично и по-просто законодателство;\nдържавите-членки ще могат да съсредоточат ресурсите си върху настоящата оценка на заявлението;\nвалидирането от ECHA не премахва обаче възможността да се въвеждат нови данни, които са били открити в процеса на извършване на оценката. Това ще остане в областта на компетентност на държавите-членки.\n5.2.3 В допълнение, като изпълнява ролята на „център за сортиране“ и поема управлението на досиетата за биоцидите:\nРегистърът на биоцидите на Общността, управляван от ECHA, ще се окаже отличен инструмент за управление на такива групи биоциди;\nза биоцидите с еднаква активна съставка или използвани в същите видове продукти, срокът за подаване на заявления ще бъде еднакъв;\nизвършването на оценката на основните данни в досиетата на тези продукти от един единствен компетентен орган ще повиши съгласуваността и хармонизирането на законодателството в областта на биоцидите;\nуправлението на ефективна процедура за оценяване ще насърчи в по-голяма степен потребителите да подготвят проактивно досиета и ще намали прага за промишления сектор.\nБрюксел, 17 февруари 2010 г.\n(1) Директива 2009/128/ЕО – ОВ L 309, 24.11.2009 г., стр. 71.\n(2) Директива 98/8/EО.\n(3) ОВ L 123, 24.4.1998 г., стр. 1.\n(4) ОВ C 195, 18.7.1994 г., стр. 70.\n(5) Регламент (ЕО) № 1907/2006 г. (REACH), ОВ L 396, 30.12.2006 г., стр. 1.\n(7) ОВ C 94, 18.4.2002 г., стр. 5 и ОВ C 277, 17.11.2009 г., стр. 51.\n(8) Продуктов тип 4: Дезинфектанти за повърхности в контакт с храни за хора и за животни.\nПродуктов тип 14: Родентициди.\nПродуктов тип 15: За унищожаване на птици.\nПродуктов тип 16: Молускициди.\nПродуктов тип 17: За унищожаване на риби.\nПродуктов тип 18: Инсектициди, акарициди и продукти за борба срещу други артроподи.\nПродуктов тип 19: Отблъскващи и привличащи препарати.\nПродуктови типове от 14 до 19 съставляват ГРУПА 3: Антипаразитни продукти.


Keep Walking :: Борбата на Маркс (Marx Kampf)\n23.11.2009 17:14 - Борбата на Маркс (Marx Kampf)\nАвтор: libertybell Категория: Политика\nПрочетен: 7203 Коментари: 30\tГласове:\nПоследна промяна: 29.11.2009 19:58\nПопаднах случайно на статията на Любомир Канов едва преди няколко дни. Бях дълбоко впечатлена, но и много учудена, че знакова статия като "Marx Kampf" е толкова слабо разпространена. Поисках и получих съгласието на г-н Александър Долев (направил първата публикация в интернет) да я препечатам и в моя блок.\nПроблемът с Маркс и неговото учение - марксизма не е в това, че става дума за зловеща аномалия, погубила безчислено множество невинни хора, нито пакостната им роля в разрушаването на човека, религията, цивилизацията и природата през целия нещастен ХХ век, а в техният изумителен и привидно напълно неоправдан успех. Нито повсеместното опровергаване от опита на обществото на това, маскирано като наука социално инжинерство, нито безпримерната жестокост на последователите му Ленин, Сталин, Мао, Пол Пот, Кастро, Че Гевара и сатрапите от Чаушеску, през Живков до вожда Ким Ир Сен и безумния му син, който обрича на глад и недохранване децата на страната си. Цялото пространство от Берлин, през Катин през Беларус до Чукотка и Колима и от Хавана през Тирана до Пхенян беше и все още е осеяно с костите и безименните гробове на погубените, над които продължава да се вее по паметниците каменно- чугунената брада на главестия истукан, син на онова племе, което беше открило Господ пред всичките народи по света, за да може безбожникът да Го обяви за опиум за народите. Защо този фалшив пророк, който въпреки всичките жертви принесени пред олтара на секуларния материализъм, все още развява брадата си из цялата планета и постоянно отнякъде се втурва на сцената на историята? Ето, виждаме го, вечно същият, но вечно предрешен, днес да наднича иззад рамото на затлъстял венецуелски диктатор, утре като водач на “национално-освободително движение”, което изисква непременно реки и езера от кръв, а понякога и като европейски червен терорист с Калашников в ръка, подхващащ борбата срещу “класовият враг”и срещу капитализма отново и отново.\nНе се оказаха достатъчни нито Голодомора в Украйна, където марксистите от НКВД и ЧК инструктирани от прилежният Каганович и танцуващият гопак Хрушчов превърнаха едни от най-работливите и кротки земеделци на Европа в канибали, които изяждаха умрелите си от глад деца. Не беше достатъчен “превъзпитателният” опит на Гулаг, който промени изцяло генофонда на една цяла велика нация и сега от нея са останали главно “блатные”, олигарси, чекистки бригади с чукове и железни пръти, проститутки и едно безбрежно море от алкохолици, които рядко доживяват 50 годишна възраст.\nКак може тази безподобна кръвожадност на едно учение, причинило толкова страдания и пропаднало така безславно толкова много пъти, да бъде пак реанимирано, излъсквано и поднасяно на следващото поколение като разумна теория на обществото? Как е възможно толкова години всякакви западни левичари от Бертран Ръсел и Бернард Шоу до Жан Пол Сартр и Наом Чомски да възпитават поколения от университетска интелигенция изцяло покварена и исторически невежествена по отношение на истинската цена на марксизма и причинените от него престъпления? Ето моят отговор:\nМаркс и неговият спонсор Енгелс не са открили никаква теория и политикономия на капитализма с неговата фатална, според тях, склонност да поражда и да изпада в кризи. Не капитализма, а цялата природа винаги се е развивала през кризи и катастрофи, защото това, както е очевидно за всеки, е самата същност и основния закон на живота изобщо- при капитализма или при тапирите на Амазония. Нищо научно няма в брътвежите за неизбежния край на капитализма, в псевдоикономическите анализи за принадената стойност, за базата и надстройката, за различните “обществени строеве”, които следват един други като в някаква постъпателна онтогенеза на еволюиращи риби, земноводни и бозайници. Държавите и обществата са били винаги или във възход или в падение, развитите общества са често разрушавани от дивите, напредналите неведнъж в историята подивяват, а други се цивилизоват и ги заменят. Не в това кой притежава средствата за производство се корени причината за развитието на обществата и цивилизацията, а в личности, случайности, изобретения, съдба, технология, епидемии и даже климат. Нищо научно няма в привидно философските обобщения за бъдещето на човека. Плагиатствуващи Дарвин или Ламарк социални теоретици през 19 век има достатъчно и без Маркс и Енгелс, в най-различни области за епохата си и главното за тях е да се надпреварват да извеждат истински или, при липсата на такива, мними закони за еволюцията, за революцията и законите за “развитието” на обществото и човека. Дарвиновата теория или Менделеевата таблица, за разлика от социалните теории, поне имат някаква предиктивна сила. При спонсора на Маркс – Енгелс, грандоманското желание за материалистическо обяснение на всичко и създаване на свръхамбициозна и абсолютна Теория на Живота стига до нелепото твърдение, че животът е “форма на съществуване на белтъчната материя”, сякаш става дума за омлет забъркан от неизвестен извършител, скрит зад кулисите на мирозданието. Едва ли има по-бездарен пример за философствуващо невежество в полето на естествените науки от това “откритие”, поне докато не се появиха политически още по-безупречните теории на Лисенко и коацерватните капки на Опарин, целящи да придадат допълнителна наукообразност на Енгелсовите постулати. Но и в двата случая и при Маркс, и при Енгелс, това невежество е било задвижвано от една съвършено ясна цел-да се обори всяко досещане и всяка вяра, че освен химически елементи, албумин и слузести материи във Вселената, в живота и в човека може би се крие нещо много по-дълбоко, величествено в своята непознаваемост, което се нарича Смисъл или даже Дух. Това е трябвало да бъде атакувано от едната брада - Фридрих, докато другата – Карл, е громяла религията изобщо, сякаш наистина е по силите на някой не особено чистоплътен, изпаднал от религията си индивид, въоръжен с перодръжка, да отрече вековната интуиция за божественото на всички народи живели някога по земята.\nНо даже не в тази борба, не в това е голямото откритие на Маркс. Макар че професорите левичари продължават да набутват каменоглавия и безполезен монумент в университетските програми, дори и в най-добрите западни университети, в програмите по икономика и философия, сякаш той не се е провалил и не е толкова опасен и престъпен колкото и теоретиците на нацизма. Не икономическите му теории и не неговия атеизъм са неговото истинско наследство, а нещо съвършенно друго.\nКарл Маркс е автор на едно от най-зловещите открития в историята на идеите и това е ИДЕЯТА ЗА ЖЕРТВАТА или идеята за Световната Виктимология и следващата от това ИДЕЯ ЗА КЛАСОВАТА БОРБА, за отмъщението на ПОТЪРПЕВШАТА класа срещу другата, приета за паразитна и ненужна. Това е постулирано като основание за групова вина и унищожаване на цели слоеве от населението на един и същ народ, обявени за КЛАСОВИ ВРАГОВЕ чрез средствата на неизбежната диктатура на едната класа над другата.\nКакво означава на практика това? Това означава, че Маркс за пръв път в историята изобретява философско учение и социална теория за разделението на човеците по КЛАСОВ признак и приема това за основание на неизбежното и безмилостно унищожаване на едните от другите в условието на постоянна гражданска война. За първи път някой се досеща за едно абсолютно фундаментално “научно” противопоставяне на индивидите един срещу друг по линията на “експлоататор”, който владее “средствата за производство” и “жертва” т.е. човек, който продава труда си. Оттам води началото си главоломна и страшна теория за неизбежната класова борба, в която победителят и гробокопач на другата класа ще бъде “пролетариатът” или класата “хегемон”, а другата, вредната, буржуазна класа ще бъде захвърлена на “бунището на историята” и като нейната роля е да се превърне в обект на дехуманизиране и избиване до крак, заедно със семействата като неподлежащи на превъзпитание. Да спрем за малко, да помълчим и да си помислим първо за езика с който Маркс говори за това и за последствията от тази чудовищна теория наричана от някои “утопия”, но в действителност кървава драма, коствала живота на милиони хора. Какво казва татко Карл? Всъщност той измисля успешно първият в историята теоретично обособен Език на Омразата към ближния и за пръв път в историята съумява да интерпретира и видоизмени християнската идея за състрадание към бедния и грижа и милост към потиснатия в призив към революционно насилие в името на справедливостта, изригващо от така наречената Жертва и насочена срещу “другия”, превърнат в Нечовек, в Класов Враг. И в резултат, чрез диктатурата на пролетариата, успешно прилагана от неговите достойни ученици, татко Карл е успял да постигне успешното физическо екстерминиране на цяла една класа от неосъдени от никакъв съд или закон човеци, наречени Буржуазия, което преведено впрочем не означава нищо друго освен “граждани”. Някои граждани са преживели това, защото са били пощадени от този исторически експеримент, ала безбройно много други-не. Това е метафизичното изобретение, наречено Марксизъм, т.е. Теория на чистата омраза, която маскирана като “революционна справедливост” погуби толкова много невинни и причини толкова неизчислими страдания на цели континенти, че по право трябва да се назове Марксистки Холокост. Безверният атеист Карл се вклини в дискусията за морала и за вечната съдба на човека, за Доброто и Злото, маскиран като Защитник на угнетените, за да посее разкол и гибел между хората. Колко струва само “теорията”, че за да настъпи “революционна” ситуация водеща до диктатура на пролетариата е нужно да има войни, а ако няма е добре те да бъдат провокирани, така че колкото повече хора загинат по ужасен начин, толкова по-скоро ще настъпи новият строй и царството на справедливостта. “И слезнете от конете и земята целунете, възцарете вечна обич, вечна правда на света”-Хр. Смирнески “Червените ескадрони”. И това слизане от конете след убийствата, след посичането на глави, които се търкалят като зелки из запустелите полета. Това, според мен, надминава способността на измислената от един единствен индивид “теория”да влияе и да пакости върху съдбата на цялата планета. По-скоро сякаш отива към деянията определяни в средновековието като намеса на самия Нечестивец, на Прокълнатия Вечен Враг на човечеството. Тук даже не става дума за уж противопоставянето на пролетариата и идеологическия класов враг. Не,става дума за Врагът на Човека изобщо! И успехът на тази “теория” е се корени в това, че тя е маскирана като Справедливост! Почти като в библейско сказание Карл се появява с развята брада на лъжепророк върху барикадите и съблазнява слабите духом с обещание за Рай на Земята, тук и сега, незабавно, за онези потиснатите, само да се решат да възстанат, да убият собствениците и да си разпределят “справедливо” плячката след Революцията. От лявата му страна се е разкрачил Ленин с подстригано от бръснарите в Цюрих татарско брадле, а отдясно е Роза Люксембург. Отзад крачи Сталин с меките си разбойнически ботуши, засуквайки мустаци, а до него е Копьонкин от романа на Платонов, оседлал коня си наречен Пролетарска Сила. Мао излиза гол и мокър с червеното книжле в ръка от реката Янг-Цзе, за да покаже на тълпата, че е настъпило времето да се затриват буржуазните професори, които не са научили новия катехизис наизуст. Следват ордите на “жертвите”, по догма хрисими и нещастни, в действителност готови на грабеж и убийство. Не трябва тук, разбира се да се забравя и теноровият писък на Илич: “Грррраби загрррррабеното!” макар че това е всъщност многогласна ария от една трагична опера с най-масовите сцени на насилие в историята на човечеството, изпята на много езици с най-различни гласове и винаги с един и същ финал. Наричали са тези сцени Гражданска Война, Разкулачване, Народен Съд, Великият Поход, превземането на казармите в Хавана, Народна Република на Кхмер Руж и как ли не, от развалините и пожарите на ограбените къщи вечно се виждат да излизат с арестуваните собственици не само чекисти с кожени полушубки, но и марксисти-поети с револвер в ръка, грабнали под мишница килима на арестувания или навлекли меката шапка и палтото му. Това е картината, това е крайният резултат от прилагането на “единствено правилната” теория за обществото- Диалектическия Материализъм.\nНо не с това се свършват заслугите на Маркс. Оказа се, че неговите ученици, за изненада именно тези западни “буржуа”, пощадени от социалния експеримент на реалния Марксизъм и поради това сдобили се с шанса пламенно да защитават от безопасните катедри на западните университети фундаменталното учение на най-абсолютната тирания известна на човечеството, които освен това винаги са имали неограничена свобода на словото, са решили да обогатят наследството на татко Карл. Вместо да се вкаменят във вечната замръзналост на Колима или да бъдат набучени с тояги в устата си преди да бъдат хвърлени на прасетата, защото са се осмелили да говорят, те творчески разширяват обсега на първоначалното учение и започват да откриват нови “жертви”, там където идеологическата целина е била, така да се каже, неразорана или недостатъчно разработена. Моделът в общи линии е близък до оригинала. След разгрома на нацизма се оказа, че има една много благодатна ниша, създадена от всеобщото и напълно основателно потрисане на целия свят от престъпленията на нацизма и расизма, както и осъждане на престъпниците в Нюренберг. Разбира се, Марксистите навсякъде по света бързо се направиха, че са забравили, че нацистката партия на Хитлер е Работническа Партия, че и той строи Социализъм, както и Сталин, че и той е черпил вдъхновение за своята социална пропаганда и за своите речи на омраза и разделение между хората в името на всеобщото щастие от общия извор и предтеча – Маркс, че и за него хората са инструменти за построяването на Щастието като своеобразен Мавзолей за живите, управлявани от държавната машина подобно на автомати. Няма Националсоциализъм без изобретеното от Маркс, както няма и концлагери без изобретеното от Ленин, както няма и грандиозни проекти за нацистките и комунистически утопии без Езика на Омразата въведен от Карл Маркс. Върху освободената идеологическа територия обаче, най-бързи се оказват пак марксистите, този път предрешени като най-лютите противници на своите довчерашни идеологически братовчеди-нацистите. Разликата е, разбира се, че нацистите воюват срещу чуждите, а марксистите водят класова борба срещу собствените си народи, друга разлика между тях никога не е съществувала, освен в имената. Но останали без конкуренция в опразнените за демагогия територии, марксистите се втурват в любимата си роля: защитници на угнетените, унижените и оскърбените, любители на справедливостта. Важно е тук да се отбележи, че в това начинание първи възсядат конете на идеологията западните ескадрони на левите интелектуалци, едва по-късно следвани от тежката обозна войска на комунистическата пропаганда от източната страна на желязната завеса. “А вие защо биете негрите?” е най-опростената форма която използва лишената от буржуазен финес комунистическа пропаганда. Разбира се, на Запад гъмжи и от тайни съветски агенти на влияние, както и онова, което се нарича “полезни глупаци”, но най-вече в действие влиза отново онзи фалшифициран зов за “справедливостта”, за “правата” на “жертвите” на расизма и дискриминацията, т.е. влиза в работа старият трик на татко Карл за Виктимологията. Оказва се, че виктимологията може да работи не само на класова, но и на расова основа и тя работи прекрасно като повод за разединение между хората, но с обратен на онзи при нацистите знак. Когато се обяви новият сезон след войната на новата реколта от “жертви”на империализма, колониализма, расизма и пр., старите марксистки клишета и пропагандни методи заработиха мигновено със същия успех в пропагандната битка за общественото мнение както преди това беше при комунизма и марксизма и отново защото бяха маскирани като “добро”. Скоро расизма и колониализма бяха прогонени отвсякъде, откъдето идейните последователи на татко Карл решиха, че трябва да бъде прогонен и нерядко заместен от марксически или просъветски режими, провъзгласяващи ерата на свободата и всеобщото щастие на социализма. Резултатите ги знае всеки, който се интересува-Иди Амин, Момбаса, Муамар, Судан, Сомалия, Ангола, Зимбамбуе и пр. Може би малцина знаят от световните осведомителни агенции, където мнозинството журналисти са индоктринирани още от студентската скамейка с леви убеждения, но днес в бившата процъфтяваща държава Родезия е ОК да убиеш бял фермер и да изнасилиш жена му. Расовата, а и класовата справедливост трябва да се възстановят, средствата за производство и т.н. Знаем вече тази песен. “Грррррраби нагрррррабеното!” Може и да отнесеш бомбето на фермера, за да се позабавляваш. Марксическата “журналистика” в световен план, естествено, мълчи по въпроса. Мълчеше и по време на Голодомора и по време на Гулаг и по време на унищожаването на Източна Европа и унищожаването на Куба в протежение на половин век, с отделни изключения. Обичат Че Гевара. Обичат“Че”! Мълчат “прогресивните сили” и досега по адрес на бившите единомишленици марксисти от тайните служби на болшевишкото Гестапо, яхнали т. нар. Преход и станали капиталисти...\nНо и това се оказва недостатъчно. Дойде ред и на следващите “жертви на дискриминация”, членове на малцинствени групи отново подтискани от “лошите”, от болшинството, пак по старото правило на откриване на мними жертви, на определена група от обществото, която да бъде противопоставена на останалите и да се стреми към привилегирован и изключителен статут в името на марксическата “справедливост”. Това този път станаха “гей” групите, които, в интерес на истината, рядко се нуждаят от специална защита, тъй като никой не ги подтиска, а и по правило са по-добре образовани, по-вербални и с много по-висок стандарт на живота от средния хетеросексуалец, с едно-две деца и с несигурна или ниско платена работа. Всъщност “gay” на английски означава весел и обичащ забавленията човек. Но в духа на вече добре отработената теория за “жертвите” се започна изключително гръмогласна и в много отношения нахална, медийна, законодателна и културална битка срещу “хомофобията” с импликациите, че става дума за фашизъм, нацизъм и едва ли не за ненавист към човека, ако си позволиш да не харесваш примерно в училищната програма на твоите деца да се преподава “the gay life style”илюстрирано с двама татковци осиновили някакво дете от Бангла Деш, като нормално или даже прогресивно. По методи и в основните си принципи тази нова “борба за справедливост” не се отличава от предишните и се води от вече познатите медийни актьори на марксическата пропаганда, от активистите представляващи “прогресивното“ човечество, подпомагани от леви адвокатски групи и от Холивуд, за защита на “правата”, които никога не са били отнемани. Междувпрочем тази борба се води с по-малко кръвопролитни средства, предимно с неописуемо отблъскащи “гей паради” и карнавали, демонстриращи “гордостта” да си хомосексуален. Каквото и да означават тези прояви, те са по-скоро целящи да скандализират и в резултат имат обратния ефект на възнамерявания, а именно да осигурят още по-специален статус на целуващите се по улиците силно гримирани блондинки от мъжки пол, с впити в мускулестите им глутеуси еластични прашки. Най-тежкото кръвопролитие до което се достигна беше изсипването на кофа с животинска кръв на стъпалата на католическия храм Сейнт Патрик в Манхатан по време на един от гей парадите. Другото са главно схватки в съдебната зала в посоката извоюване на специални привилегии за “жертвите на хомофобната дискриминация” и в законодателни битки за изсипване на колкото се може повече публични средства за незабавното откриване на лечение за СПИН. Това също е “революция” на “сексуално пролетаризираните маси” принудени да се борят за правата си на улицата, въоръжени със силикон, латекс и вибратори вместо с парабелума на Чапаев.\nПонеже абсурдите заченати в главата на Маркс и развивани от неговите ученици нямат край, а походът на омразата и разделението маскирани като “справедливост” не среща истинска съпротива, в последните десетилетия е в ход и най-грандиозният опит да бъдат хората разделени и противопоставени в две враждебни и окончателно непримирими групи. И това е досега недостатъчно разработеното естествено различие между половете и тяхната различна роля в обществото и в природата.Тук именно се е прицелил “Феминисткият проект” и аз много ще се изненадам, ако някой успее да докаже, че това течение не е заченато, ако мога така да се изразя, от марксисти в женски дрехи или че Бела Абцуг или Бети Фридън са противници на Клара Цеткин и Роза Люксембург по идеологическите въпроси на революцията и марксизма. Всъщност едва ли има феминистка, която да отрече иманентния си марксизъм, както и убеждението си, че мъжете са свине и опресори, т.е. в някакъв смисъл класови врагове. Опасявам се, че част от тях, ако беше възможно размножението чрез партеногенезис, биха призовали към полова война за изтреблението на подтисниците-мъже, чиято единствена цел, е да държат нещастните жени в подчинение чрез постоянна бременност и чиято агресивност към тях се дължи на наличието на тестикули и необуздана секреция на тестостерон. Предполагам, че първата им стъпка, ако победят в тази война, би била всеобща национализация на тестикулите като средство за производство и контрол върху секрецията на опасният хормон, водещ до класово подтисничество над жените. Единственото пропукване на иначе стройният феминистки модел е, че е почти невъзможно жените да бъдат обявени за подтиснато малцинство, защото са повече от мъжете и живеят по-дълго от тях, а освен това дори да получават по статистика по-малко доходи, неясно как, притежават значително по-голям процент от собствеността и парите в развитите държави, където се предполага феминизма да възтържествува. Ще възтържествува, разбира се, не толкова феминизма, колкото старият татко Карл, който още веднъж ще е успял да се преоблече като “защитник” на подтиснатите и ще глади радостно брада в миманса докато двата пола се сражават. Всъщност, като мъж и поведение към жените той едва ли може да се счита за образец за подражание и вероятно би загубил поне единия си тестикул в името на правилния междуполов и световен ред установен от неговите победили ученички...\nЕта така се разрасна този виктомологичен бизнес в последните десетилетия, обхващайки все по-нови сфери, така успехът на Карл Маркс и неговата борба - MARX KAMPF - ескалира по света ипридобива все по-нови и по-зловещи очертания.\nПризракът, който започна да броди из Европа в средата на 19 век отдавна е изпуснат от бутилката и е станал тоталитарна и планетарна реалност, Deus ex machina, посредствен псевдобог, настанил се върху сцената на света, за да ни разкаже фабулата на НЕСВОБОДАТА и да направи така, че да сме неживи, макар да изглеждаме привидно другояче.\nНе е истина, че с падането на Сталинизма, на Маоизма и на СССР Марксизма си е отишъл. Тоталните идеи са тук, по-влиятелни отвсякога, заемащи все повече пространство и пускащи корени в душите на все повече човеци, макар и под нови форми. Този метафизичен враг на човешката природа, скрит под формата на добродетелно учение за справедливостта и за устройството на обществото не си е отишъл. Може да разпознаете присъствието му по особено мъчителната и универсална безрадостност в живота на модерните общества попарени от “правдата” на марксизма в различните му превъплощения и по ведростта царяща в домарксистките кътчета на планетата, живеещи, макар и бедно, по старите традиции. Целта на призрака винаги е била да ни направи сомнамбули, сънуващи собствения си живот с отворени очи през лъжливия мит за всеобщият Рай, постижим чрез постоянното воюване на едни групи хора срещу други. И този мит на “перманентната революция” е сърцевината на марксистката утопия, преживявана като вечен повтарящ се кошмар или преизподня, защото е обратното на любовта.\nЗа да бъде тържеството на този кошмар пълно, марксистките автори на разделението, недоверието и враждата между хората по групов, класов, полов и всякакъв друг признак, въведоха в последните години левичарския Новоезик или Политическата Коректност. Според Оруелския му речник, дотук написаното е Hate Speech - език на омразата.\nВие сте съдиите.\nКогато бях млад ...\nЦитат от Огнян Минчев\n1. libertybell - За съжаление, нямам връзка с г-н Любомир Канов...\nмарксизма и неговата природа,но ще ми бъде интересно и любопитно,как бихте анализирали двадесет годишния преход в България!\nНа въпроса: - Ако трябва да поставите диагноза на днешното ни общество, каква е тя?\nЛ.Канов: - Амнестично разстройство, загуба на памет за миналото, невнимателност, мърлявост, липса на дисциплина, мързел, страх да не се „мине”.\n2. flyco - мдааа, омразата\nОмразата не просто лъха от статията ами направо духа :) Четох до средата, нататък нямаше смисъл, за мен де.\n"Американската мечта". Америка е първата страна, в която понятието "класа" губи смисъла си в оформения до създаването и стереотип. В Америка може да си никой и да станеш Президент, може да си бил син на роб и пак да станеш Президент, може дори ти самия да си бил роб и ти самия да станеш Президент. Какви ти класи, каква ти предопределеност. Вземи си всичките пари и язди все към залеза, там е бъдещето, там те очаква твоето щастие. Там можеш да направиш всичко на което си способен и то да бъде твое, да го направиш за себе си. Какво от това какъв си бил или какъв си. Там всички имат шанс да бъдат това, което искат. От тях самите зависи да го постигнат. Американската мечта... през годините тя е култивирана, шлайфана, отглеждана и опазвана за да запази привлекателността си. Е, днес е ясно, че не всеки може да стане Президент, но също така е ясно, че и никой не може да живее като роб. Двете крайности са отрязани. За сметка на това средата се е разширила. Не много повече, но и не много по-малко, това не е социализъм, не ме разбирай погрешно. Хората не са много по-различни едни от други затова средата е най-широка. Въпросът е в шанса. Шансът остава, възможностите колкото и да са индивидуални и различни все пак гравитират около една средна стойност, която определя общия стандарт. Не е толкова сложно, колкото го изкарват разни философи. Всъщност философия отделена от реалността остава без последователи... рано или късно.\nНе съм против статията или автора, човекът има мнение и е негово право да го изразява така както намери за добре.\n3. gantree - @ Флайко\nМного чувствителен си станал. Преди не беше.\nКазвам това във връзка с "омразата", която ти се е привидяла.\n4. анонимен - NO COMMENT !\nСъщността на човека не е абстракция, присъща на отделния ИНДИВИД. В своята действителност тя е съвкупността на всички обществени отношения.\nСамо в колектива ИНДИВИДЪТ получава средства, които дават възможност за всестранно развитие на неговите заложби, и следователно само в колектива е възможна лична свобода.\nНасилието е акушерка на всяко старо общество, когато то е бременно с ново.\nКомунистите съвсем не искат да унищожат " частния човек" в угода на " всеобщия", жертвуващ се човек; това е най-чиста фантазия.\nУнищожението на частната собственост представлява пълно одвобождение на всички човешки чувства и свойства.\nРелигията е опиум на народа.\nНаписано от ИНДИВИДА КАРЛ МАРКС. / НЕ КАРЛ МАЙ /.\n5. bilingual - Тази статия не успя да ме впечатли ...\nТази статия не успя да ме впечатли поради липсата на аргументация под формата на извадки от текстове на Маркс. Това което виждам в текста е личната силно емоционална интерпретация /опит за преразказ с елементи на разсъждения, без тя да е подплатена дори с един простичък цитат. Много е жалко това, защото иначе тезата би била приемлива. Вископарни хаотични обвинения: „...за да посее разкол и гибел между хората...”\nСмятам, че самият автор изпада в болезнена крайност; същата крайност, в която той обвинява така наречените „последователи” на Маркс.\nДнешните реалности предопределят по-конструктивно отношение към лявото и дясното. "Езикът на омразата" е понятие, което е длъжно да остане в ХХ век ако сме решили да търсим по-добро бъдеще, заедно. Никой не е ограничен в стремежа си за развитие и за това основна заслуга имат десните идеи. Но също така не могат да се пренебрегнат осигурените права и шанс на всички, "застраховката" срещу крайна бедност, които са приоритет на левите. Разбира се, че могат да се извадят контра примери, които все още съществуват. Но в условията на глобализация бъдещето е предопределено и то не изключва нито лявото, нито дясното като идеи и реално приложение в живота. Ако днес се търси ос на разделение то тя със сигурност може да бъде определена по-ясно ако се използват други критерии.\n7. gantree - @ Флайко\nДнешните реалности, според мен, предопределят да си разговаряме ние тук двамата с теб. Нищо повече не предопределят днешните реалности, тъй като и на всичкото отгоре предопределението не е нищо повече от порция сгъстен въздух в нечия глава. Говориш за "език на омразата", като отказваш да поясниш какво разбираш под това. Аз, например, под "език на омразата" разбирам марксисткото говорене. Авторът Любомир Канов по-горе, също. За приоритетите на левите, за които говориш - къде я видя въпросната "застраховка срещу крайна бедност" у левите? Нима не е публичен факт, че най-бедните общества са комунистическите общества? Застраховка срещу крайната бедност е само и едиствено капитализмът и свободната пазарна инициатива, а не левите глупотевини, и ти прекрасно разбираш това, казвайки ми че могат да се извадят контра-примери. Не контра-примери, а всичките примери за прилагане на левите глупости в живота на хората докарват крайна бедност.\nЗа предопределеността на бъдещето - къде си я чел тая глупост? Защо изобщо си занимаваш главата с теории за предопределение? Нищо не е предопределено. Всичко е плод на човешката инициатива, а не на зяпането по звездите. За реалното приложение в живота на лявото също не си познал. Лявото тежко катастрофира, и ясно показа пълната си несъстоятелност. Хората отхвърлят лявото веднага, щом усетят зловредното му въздействие върху себе си и върху собствения си живот.\nИ пак за езика на омразата - език на омразата е марксисткото говорене, а не опитите на хората да му се противопоставят.\n8. flyco - Re: 8.\nС теб можем да се хванем само на бас ако предложиш.\n9. gantree - @ Флайко\nНа бас, че не си успял да разбереш какво казва Канов за марксизма ли?\nДа, бихме могли да се хванем на бас за това, но въпросът е там, че може би ще е по-добре просто да го прочетеш още веднъж.\n10. evrazol - Лявото\nЕ патерица за "хора в неравностойно положение". Ползва я който има нужда. Марксистката идеология я налага на всички задължително. Дясното бих оприличил с рехабилитационен център за същите хора, който има съвсем друг смисъл за останалите. Примерно на олимпиада без допинг контрол. Където важи принципа на Кубертен: „…важното нещо в живота не е победата, а битката; основното е не да си спечелил, а да си се борил добре.”\n11. libertybell - andreshko,\nблагодаря за цитатите!\n12. libertybell - bilingual,\nтова не е научна монография, а политическа и идеологическа провокация към мислещите хора. Брътвежите на Маркс и Енгелс във вид на цитати няма с какво да допринесат за изясняване на тезите на г-н Канов.\nКазваш: "Това което виждам в текста е личната силно емоционална интерпретация /опит за преразказ с елементи на разсъждения"\nПреразказ на какво? С елементи на разсъждение??\nНе е ли твърде самонадеяна подобна "присъда"!?\nВ книгата на Карл Попър "Отвореното общество и неговите врагове", том.2 "Хегел и Маркс" има обстоен анализ и критика вкл. подкрепена с цитати!\n13. libertybell - Ган и Флайко,\nне разбрах на какво се басирахте, хахах:)))\n14. анонимен - Чудесно и полезно...\nТази статия е като лакмус. Веднага се lrgodj тези, които искат да ползват "политическата коректност" за индулгенция на собственото си освобождаване от "човешките чувства и СВОЙСТВА"! Поздрави, стб :-)\n15. libertybell - Ган, много точно казано!\nБлагодаря ти, че ми спести дълго писане:)\n16. libertybell - :)))\nЛявото Е патерица за "хора в неравностойно положение". Ползва я който има нужда. Марксистката идеология я налага на всички задължително. Дясното бих оприличил с рехабилитационен център за същите хора, който има съвсем друг смисъл за останалите. Примерно на олимпиада без допинг контрол. Където важи принципа на Кубертен: „…важното нещо в живота не е победата, а битката; основното е не да си спечелил, а да си се борил добре.”\n17. libertybell - Здравей, СТБ!\nРазкри ме, затова я пуснах:))) Поздрави.\n18. libertybell - Като продължение на статията:\nЛюбомир Канов написа:\n... Истината, за съжаление е, че Америка е в процес на попадане в състояние на “мека марксистка тирания”. Идването на Обама показва, че десетилетията подмолен труд в университетите и медиите от страна на криптомарксистите не е бил напразен. Полезните глупаци и недоучките, които са съблазнени от “справедливото преразпределение на благата” са започнали да ръфат снагата на великата демокрация.\nНачалото беше сложено със забраната на свободното слово чрез политически коректната формула да се забрани под страх от съдебна разправа всяко публично съмнение в постулатите на “правилните възгледи”. Създадена беше категорията hate speech and hate crime т.е. ако при самоотбрана или в публичен аргумент се спречкаш с индивид от черната /но забележете, не от жълтата!/ раса рискуваш да бъдеш обявен за расист.\nНапоследък покрай невероятния балон пълен с парников газ наречен Ал Гор и Климатичниге Марксисти се създаде още една жертва, окончателната ЖЕРТВА на Световната Виктимология-Гея, самата Планета Земя. Тука вече няма отърваване! Ще ни съдят в Нюремберг дори само да се осмелим да се съмняваме в климатичните промени. И прочие…\nЦитатът е от ExtremeCenterPoint.\n19. bilingual - Здравей Liberty, Според мен няма ...\nСпоред мен няма значение дали е научна статия, за да се базира на точни извадки от текст. Това е мое лично мнение и тонът ми се стори сякаш едва ли не на хората като цяло им липсва капацитет да преценят сами нещата. Не ми допадат такива нравоучителни тонове...\nПозаинтересувах се за личността на г-н Канов понеже не знаех нищо за него и открих едно много добро интервю, от което придобих много по-ясна представа за неговите възгледи.\nТова не мога да го подмина:\n"Репресивните органи, и специално Държавна сигурност, ми показаха зло, за което дотогава единствено бях чел... Периодът след 1989 е продължение на същия вид разочарование в човека: репресивните сили продължават да направляват България. В различна степен, по-бързо или по-бавно, те присъстват вечно и протягат черната си ръкавица."\n20. libertybell - bilingual, разбирам отношението ти\nкъм цитатите, и в общия случай за мен е валиден същия подход. Като свободен и отговорен човек държа сама да си правя изводите и изборите!\nВ конкретния случай обаче, не мисля така. Живяла съм в социализЪма; здравият ми разум е бил под атаката на адептите на марксизма-ленинизма; държала съм изпити по политикономия (в 2части!?), "нАучен" комунизъм и др. наукообразни первезии. Не съм в състояние да поема повече тъпизми. Това като лична емоция!\nКолкото до тезите на г-н Канов, с бегло прелистване на творението на Маркс-Енгелс "Манифест на комунистическата партия" лесно се откриват антитезите.\n21. gantree - @ bilinqual\nВиж какво нещо е предразсъдъка :))\nАз знам много за д-р Канов, и съм естествено предразположен към думите му. Ако не беше толкова далеч, бих ти препоръчал книгите му, например, "Между двете хемисфери".\n22. ran - Четох внимателно\nи разбрах, че някой е казал нещо за капитализма и то, хоп, и взело че станало. Т.е. Маркс и банда измислили езика на омразата и този език помлял царства и господарства. И сега, ако не говориш като г-н Канов, внасяш пълен разкол в обществото и езика на омразата пак ще победи, както преди в една отделно взета страна. Не е ясно защо тоя език не си е свършил работата в Германия или Англия. Така, че какво да му мислиш толкова? Някои хора още вярват, че думите на Рейгън за империя на злото са срутили берлинската стена. И никой друг не си е свършил Работата.\nОказва се, че този антикомунистически начин на изразяване (език) е провокация. Политическа и идеологическа (на г-н Канов). Провокацията е сериозно нещо и, може би, носи гласове при избори. Изпровокирах се да се сетя за видни български антикомунисти. (В смисъл, не че са направили нещо антикомунистическо, а просто са си говорели като г-на Канова.) Стоян Ганев, Венцеслав Димитров, Жельо Желев ... и още много видни антикомунисти. Много мои приятели и познати обаче видяха незавързаните навуща на\nмислите им и отказаха да гласуват. После гореспоменатите деятели осребриха антикомунизма си, сключвайки сделки с ... комунистите. Други мои познати се отказаха от гласуване. Накрая, някои от видните антикомунисти (В смисъл, не че са направили нещо антикомунистическо, а просто са си говорели като г-на Канова.), се оказаха доносници. Тогава и най-близките ми приятели се отказаха от гласуване. Към 97-ма година, не беше останал виден антикомунист в Б-я. Всички бяха професори, лектори или посланници в изгнание. Сал Петър Стоянов остая. Ама вече не говореше антикомунистически, а президентски някак си. Останаха хората, които да свършат малко антикомунистическа Работа.\nОказва се, че провокацията била към мислещите хора. Отдъхнах си. Явно аз, с моите приятели и познати, не попадаме в полето на провокационните измислици на беге антикомунистите. (Добре дошла в клуба, bilingual!)\nП.П. Да не пропусна - вече не съм антикомунист! (В смисъл, не че ще направя нещо антикомунистическо, а просто няма да си говоря като г-на Канова.)\n23. анонимен - Пикла\nСамо подрастваща пикла може да е автор на написаното по-горе. А и най-вероятно е член на някоя от младежките резерви на БСП (к)\n24. bilingual - Виж какво нещо е предразсъдъка :...\n[quote=gantree]Виж какво нещо е предразсъдъка :))\n„предразсъдък” казваш ти; по-скоро защитна реакция от приемане за чиста монета всякакви четива. Не ми допадна нравоучителния тон; струва ми се краен и пак повтарям – не го различавам от крайностите, в които изпадат последователите на Маркс. Но интервютата, които прочетох с него ми представиха по-различен образ; и някои от книгите му наистина си струва да се прочетат.\nХора като вас винаги развалят всякаква нормална дискусия. Вашият подход ми прилича на някой подрастващ; предположенията ви са в много грешна посока.\n25. tili - Брей, много почитател\nна Че Гевара, много нещо в този блог!\nЛакмус е тази статия, добре че я пусна, Либърти!!!\n26. bilingual - Едва ли всички проблеми на човеч...\nЕдва ли всички проблеми на човечеството идват от писанията на Маркс; по-скоро от различните интерпретации на неговите теории.\nДа, изучава се Манифестото в западни университети, но най-вече, за да се сравни историческата действителност и други писатели/мислители. Спомянм си когато в порграмата ни фигурираше Маркс, го разглеждахме заедно със Смит, Лист, Вебер, Поланий и др.\nНо нека погледнем към нещата, които се случват в България, примерно. 45 години има репресивен режим, който уж бива свален през ‘89г.; няколко години по-късно демократично бива избрано отново комунистическо правителство (Жан Виденов); стигаме и до появата на царя (в чието лице като че ли масата видя рицаря на бял кон и му повЕрва); а в днешни дни какво имаме – министър-председател, който е бил охрана и приближен на Тодор Живков и на Симеон Сакс-Кобург-Готски ... Ще си позволя да направя заключението – пълен абсурд. Незнайно защо (поне за мен), очевидно повечето хора в България избират да живеят така...\nНесъмнено, житейската история на г-н Канов е невероятна, но ми е чудно защо няма и нотка на оптимизъм и вяра в интелектуалния елит. Той съществува и не е никаква жертва. Той е този който мисли и преценя, чете и се информира. В България също има такъв елит и макар и да прозвучи грубо за някои, той се вижда и на изборите. Да, процентът е малък, но така е навсякъде по света.\n27. gantree - @ bilinqual\nЗдравей :)) Извинявай, но съм ти фен, и не мога да се сдържа.\nЕдва ли всички проблеми на човечеството идват от писанията на Маркс;\nДа, имаш известно основание, не са всичките. Половината проблеми на съвременността идват от Маркс, а другата половина - от Ленин.\nНесъмнено, житейската история на г-н Канов е невероятна, но ми е чудно защо няма и нотка на оптимизъм и вяра в интелектуалния елит.\nНе виждам нищо за чудене. Не може да се вярва, дори и капчица доверие не може да се гласува на т.нар. "интелектуален елит". Не знам дали си чела "Интелектуалците", на Пол Джонсън. Ако не си - пропуснала си много, много. Преди около година и половина пуснах заключителната страничка от книгата му в блога си, по някакъв друг, различен повод. Погледни я, ето тук:\nА от въпросната му страничка ще ти цитирам тук, в темата, само малка част.\nКакви изводи следва да направим? Читателите сами ще преценят. Но аз поне смятам, че днес съществува известен скептицизъм в обществото. Все по-голям брой обикновени хора си позволяват да оспорват правото на учени, философи и писатели, независимо от авторитета и признанието, което имат, да учат масите как да живеят.\nЕдин от основните уроци на този трагичен век, който видя как милиони човешки същества биват принесени в жертва на схемите за подобряване на съдбините на човечеството като цяло, може да се формулира със следното изречение - пазете се от интелектуалците! Не е достатъчно да ги държите встрани от лостовете на властта. Всеки техен съвет трябва да се посреща с особено подозрение. Пазете се от конференциите, комитетите и съюзите на интелектуалците. Не вярвайте на обществените им изявления. Не се съобразявайте с преценката им за политическите водачи или за важни събития.\nИ преди всичко, не бива никога да забравяме нещо, което интелектуалците често пропускат: хората са по-важни от понятията. Най-страшният деспотизъм е безсърдечната тирания на идеите\n28. libertybell - ran,\nЧетох внимателно и разбрах\nнедоказано твърдение, което няма да коментирам...\nНо не мога да подмина подлият похват: не оспорвате тезите на г-н Канов, а се опитвате да дискредитирате личността му.\nНеетично, недостойно и грозно!\n29. libertybell - :)\nБрей, много почитател на Че Гевара, много нещо в този блог!\ntili, да си призная очаквах да са повече! Кой знае, може и да има надежда:)\n30. bilingual - Здравей Ган,\nНе може да се вярва, дори и капчица доверие не може да се гласува на т.нар. "интелектуален елит".\nРадвам се, че се включваш с един несъмнено прекрасен цитат на Пол Джонсън. Само че може би аз не съм пояснила достатъчно, но под интелектуален елит, аз не визирам философи, политици, учени и всякакви други особи със заслуги, ордени „Стара Планина” и т.н. За мен интелектуален елит са хората, които притежават и търсят духовно богатство, които не са с промити мозъци, които мислят една стъпка напред и осъзнават последствията от изборите, които правят. Има такива хора и тук в блога, които чета и които ми допадат. В това число сте и ти и Либърти.\nЗа мен лично е отживелица да се счтиа, че само разни учени и писатели са някакъв елит.


12 март 2013 18:48 5983 прочитания\nФирмите, които забавиха голяма част от доставките на храните за бедни, пак ще могат да участват в новия търг по програмата. Това става ясно от отговори на Държавен фонд "Земеделие", изпратени до "Капитал Daily". Според условията на новата обществена поръчка, публикувана на 28 февруари, кандидатите трябва да представят препоръка за добро изпълнение на изпълнени подобни договори от последните три години. Общата стойност на наложените досега глоби надминава 6.4 млн. лв.\nСамо един примерен\nЗа миналата година забавяне в доставките или неотчетени разходи имаше от почти всички фирми, включително и от тази, спечелила 9 от общо 15 позиции в поръчката за храни — ЕТ "Фантастика 95 — Георги Цанков". Неустойки са платили всички дистрибутори, с изключение на "Панда И. П.", която спечели поръчката за пчелен мед. Информация за платените от тях неустойки бяха публикувани в понеделник в регистъра на обществените поръчки (виж таблицата). Собственикът на "Фантастика 95" Георги Цанков каза пред "Капитал Daily", че най-вероятно няма да участва в новия търг, защото заради огромните глоби и неизпълнени ангажименти от ДФ "Земеделие" фирмата му е сериозно пострадала. "Размерът им многократно надхвърля това, което можем да спечелим", каза Цанков. Само за две от позициите наложените неустойки надминават 5 млн. лв. Цанков обясни, че фондът е забавил с месеци плащането на ДДС, което поставя в затруднение и тях, и техни подизпълнители и не е изключено дори да се стигне до затваряне на фирми.\nТой коментира, че са подписали някои от договорите в края на септември и са имали уверения на ДФ "Земеделие", че няма да им се налагат санкции за забавяне, тъй като кратките срокове са били очевидни. Глоби обаче има, а разпределянето на храните между нуждаещите се приключи чак на 18 януари при начало на кампанията през октомври.\n"Начупен" или с гъгрици\nОсвен със закъснение "Фантастика 95" стана по-известна и с доставката на фасул, в който служители на Българския червен кръст и Българската агенция за безопасност за храните (БАБХ) намериха гъгрици. Цанков каза, че от фонд "Земеделие" са му издали протокол, според който в боба няма насекоми, а просто част от тях са били "начупени". За "начупения" боб "Фантастика 95" е била глобена 133 хил. лв. по информация на собственика й Георги Цанков и на фонд "Земеделие". В регистъра на обществените поръчки все още няма данни за наложените неустойки заради боба.\nМиналата седмица от фонда обясниха, че не могат да издадат препоръка на фирма, която е забавяла поръчката и е доставяла стока с лошо качество. В понеделник обаче от ведомството уточниха, че според изискванията на поръчката е достатъчно "участникът да представи доказателства за два успешно приключили договора за обществена поръчка". Това означава, че ако компаниите докажат приключени в срок други поръчки за последните три години, те пак ще могат да участват. Възложителят на поръчката — фонд "Земеделие", обаче ще може да отстраняват участник, ако не е изпълнил "каквито и да било предходни договори" с него. Т.е. дали нередовните изпълнители от предишни поръчки ще бъдат отстранени си остава решение на фонда. "Фантастика" най-вероятно ще успее да докаже, че е изпълнявала подобни договори, като се има предвид, че тя печели основната част от доставките на храните за бедни в последните две години.\nОт фонд "Земеделие" отказаха да ни изпратят и протокола, с който се документира качеството на боба от миналогодишните доставки, като обясниха, че е "конфиденциален". От ведомството казаха, че на фирмата вече са наложени неустойки, след като БАБХ и фондът са установили лошото му качество.\nСертификатът за 1-во качество му беше издаден от ЧЕХ, който се е отказал от доставката на фасул и на захар в полза на "Фантастика 95", след като първоначално печели с най-ниската оферта. По същата схема ЧЕХ печели доставката на картофено пюре след оттеглянето на "Фантастика". И двете фирми са сред нередовните изпълнители на миналогодишните поръчки със забавени доставки. Общо 12 от 15 вида храни не са били изпратени навреме в складовете на БЧК. Част от неустойките са наложени и заради неплатени разходи за съхранение на интервенционно зърно. Става въпрос за помощта от ЕС, която е под формата на ечемик от запасите на съюза, предоставен за бартер по някои от сделките с храни за бедни. Други изпълнители не са представили навреме отчета си за транспорт, което е станало причина тези разходи да не им се възстановяват.\nхрани за бедни помощи обществена поръчка ЕТ "Фантастика-95 Георги Цанков" ДФ Земеделие\ngeorgitzankov 10:06, 09 фев 14, Неутрално\nУважаеми читатели, моля да не се подвеждате по мащабната медийна кампания. Официалната позиция на Георги Цанков може да прочетете на личния уебсайт: georgitzankov.com, като за всяка буква от написаното отговарям напълно и заставам с името си - Георги Цанков. След като се запознаете с фактите, направете изводите за себе си, не позволявайте друг да Ви казва кое е черно и кое бяло.\nС уважение и пожелания за здраве,


Колосяни 2 ERV-BG - Искам да знаете, че с - Bible Gateway\nКолосяни 2 Bulgarian New Testament: Easy-to-Read Version (ERV-BG)\n2 Искам да знаете, че с всички сили се опитвам да помогна на вас, на хората в Лаодикия и на всички, които не са ме виждали лично, 2 за да бъдат сърцата им утешени и да са свързани в любов, да бъдат богати с увереността, която идва от разбирането, и да познаят напълно Христос – Божията тайна истина, 3 в когото са скрити всички съкровища на мъдростта и познанието.\n4 Казвам това, за да не може никой да ви заблуди с привидно правдоподобни доводи. 5 Защото макар и тялом да не съм с вас, аз съм с вас духом и съм щастлив да видя реда във вашия живот и твърдата ви вяра в Христос.\nПродължавайте да живеете в Христос\n6 Така, както приехте Исус като Христос и Господ, продължавайте да живеете в единство с него. 7 Нека той бъде основата ви и в него израствайте, укрепвайте във вярата, както бяхте научени, и винаги благодарете на Бога.\n8 Внимавайте никой да не ви пороби с лъжливи идеи и празни приказки, които произлизат от човешките традиции и от елементите [a] на този свят, а не от Христос. 9 Защото Бог в своята пълнота живее в този, който прие човешки образ, 10 а вие сте цялостни в него, който е главата на всички управници и всяка власт.\n11 В Христос вие бяхте обрязани не с обрязване от човешки ръце, а с обрязване от Христос, когато бяхте освободени от властта на грешната си природа. 12 Това се случи, когато бяхте кръстени [b] – старата ви същност умря и бе погребана заедно с Христос, и вие бяхте също и възкресени заедно с Христос чрез вярата си в силата на Бога, която той показа, възкресявайки Христос от мъртвите. 13 Вие бяхте духовно мъртви поради греховете си и поради това, че не бяхте обрязани, но Бог ви съживи заедно с Христос и щедро ни прости всички грехове. 14 Той заличи документа на дълга, който беше против нас, заедно с всичките му наредби и го премахна, като го прикова на кръста. 15 Бог обезоръжи духовните управници и власти и с кръста ги поведе като пленници в победно шествие.\nНе следвайте правила, създадени от хората\n16 Така че нека никой не ви осъжда за онова, което ядете или пиете, или за празници, новолуние [c] или съботни дни. 17 Те са само сянка на това, което трябваше да дойде, а истинското тяло, причинило тази сянка, принадлежи на Христос. 18 Не позволявайте на никого, който обича да се представя за смирен и се покланя на ангели, [d] да ви накара да загубите наградата си. Такива хора винаги говорят за виденията си и земният им ум ги кара да се гордеят безпричинно. 19 Те не се придържат към Христос – главата, благодарение на която цялото тяло, поддържано от стави и свръзки, е сплотено и расте според Божия план.\n20 Вие умряхте с Христос и бяхте освободени от елементите на този свят. Защо тогава живеете така, сякаш все още принадлежите на света, и се подчинявате на заповеди като: 21 „Не хващай това“, „Не вкусвай онова“ или „Не докосвай другото“? 22 Тези заповеди се отнасят до земни неща, които, веднъж използвани, се развалят. Това са само едни човешки правила и учения. 23 Те изглеждат основани на мъдрост и са част от създадена от хората религия, която кара човек да се преструва на смирен и да се отнася сурово към тялото, но нямат никаква стойност, що се отнася до битката с желанията на грешната ни човешка природа.\nКолосяни 2:8 елементи Споменати още в 2:20. Може да означава „основни принципи“ или „стихийни духове“, т.е. сили, които влияят върху човечеството.\nКолосяни 2:12 + кръщавам Гръцка дума, която означава „потапям или погребвам някого или нещо във вода за кратко време“.\nКолосяни 2:16 + новолуние Първият ден от еврейския месец, считан от израелтяните за свят и отделен за почивка и поклонение.\nКолосяни 2:18 покланя на ангели Или: „покланя с ангели“ (които му са се явили във видение).


RnB изпълнителката Кейлани се опита да се самоубие : Chronicle.bg\nKейлани е родена в Калифорния през 1995 година. Става известна от предаването Америка търси талант, където е част от групата PopLife\nPARTYNEXTDOOR е канадски изпълнител от лейбъла на Дрейк\nКейлани е обявена за най-добър дебют за 2015 и е в топ 5 на националата класация\nТя е бившата приятелка на PARTYNEXTDOOR, с който имала бурна връзка\nВеднага след раздялата, Кейлани става гадже на Кайри Ървинг от NBA\nКейлани е била и танциьорка\nНа сцената е от 14-годишна\nКейлани публикува своя снимка от болницата, на която се вижда, че PARTYNEXTDOOR е при нея. ТЯ пише, че той е спасил живота й\nКайли Ървинг е австралиец, отрасналв Ню Джърси\nТой е един от най-скъпоплатените баскетболисти с хонорари от над 15 милиона долара\nЪрвинг стана MVP в NBA АLL Stars през 2014 година\nПостът вече е изтрит - снимка на Кейлани от болницата\nRnB изпълнителката Кейлани се опита да се самоубие\n31 март, 2016\t08:29\t | от\tchronicle.bg | Живот\nЛюбовна драма разтърси музикалните среди в САЩ. Чувствителната RnB изпълнителка Кейлани с външен вид на лошо момиче посегна на живота си, след като социалните мрежи я обвиниха в изневяра.\nИнцидентът е станал на 28 март, малко след като бившия приятел на певицата PARTYNEXTDOOR (Джейрън Антъни Братуайт) публикува в Instagram снимка, в която държи ръката на певицата, на която се вижда нейната отличителна татуировка. Под фотоса той е написал многозначителното съобщение: „След всички игри отново имам най-горещата RnB певица в леглото си“. Малко след това постът бе изтрит, но вече бе разпространен в други социални мрежи от различни потребители. Публикацията не би била толкова скандална, ако Кейлани не бе във връзка с баскетболиста от NBA Кайри Ървинг, за който се твърди се получава баснословна заплата. След като света на светските личности бе разделен на две, а Chris Brown нападна язвително изпълнителката за изневярата й, Кейлани публикува обръщение към феновете си след инцидента в социалните мрежи, малко преди да изтрие профила си.\nВ писмото, озаглавено „Трябваше да си тук“, 20-годишната изпълнителка пише: „Исках да напусна тази земя. Бях егоист един път в живота си. Паднах до толкова ниско ниво. Но не вярвайте на всичко, което четете. Никой не е изневерявал на никого. Аз не съм лош човек. Всеки е наранен понякога и всеки може да стане жертва на грешната информация“, пише тя. „Днес просто нямах желание да видя утре. Но господ ме спаси без причина и за това трябва да съм благодарна. Защото не съм в Рая сега по някаква причина. В този ред на мисли – сбогом, Инстаграм“, пише певицата.\nСнимката, прикачена към писмото, показва Кейлани в болница със система в татуираната ръка. До нея на леглото стои… PARTYNEXTDOOR, който скандалната снимка, намеквайки, че спи с Кейлани в Twitter на 28 март. На снимката не пише от коя дата е, но той я изтри доста бързо. Оказва се, че Кейлани била толкова травматизирана от реакциите в социалните мрежи, че не виждала друг изход, освен да посегне на живота си.\nТова не е първият случай, в който PARTYNEXTDOOR се подиграва на настоящия приятел на певицата. Преди време той излезе на свой концерт, облечен в потника с номера на баскетболист от NBA.\nПовече за Кейлани и участниците в тази история може да разгледате в галерията ни.\nВидеото на Кейлани може да видите тук:\nКоментарите са изключени за RnB изпълнителката Кейлани се опита да се самоубие


Твърде много сладко? - Захранване - 9 Месеца\nСкъпи приятели, мартенският брой на списание „9 месеца” от понеделник ще бъде на пазара! Той е специален – празнуваме 25 години! Благодарим ви за доверието и подкрепата, обещаваме да продължим това пътешествие, свързано с новия живот и родителството, поне още 25 години.\nЕто какво ще прочетете в него:\n- Алеята на спомените: Началото на „9 месеца“;\n- Звездата на корица – Ева Веселинова в очакване на две Чудеса, един необикновен разговор, изпълнен с много емоции;\n- Пожеланията от вас, подаръците от нас. Изненади за част от читателите, които ни изпратиха своите поздравления;\n- Чаровната Ивана Александрова, красива и бременна, споделя за мечтите, сълзите и сбъднатите желания;\n- Д-р Сигридов ни допуска в своята необятна вселена от познания;\n- Лека и щастлива бременност на 40 – каква е тайната, разкрива Силвия Недева;\n- Неда Малчева и красотата на битието, ако си многодетна майка;\n- Разкажи ми, Мери… Среща със съпругата на Део;\n- Рецепти за тонус и здраве – без глутен и захар;\n- Д-р Александър Калчев и НЕразрешимите случаи, които всъщност имат решение;\n- Въпросите на майките към педиатъра – отговаря д-р Андреева;\n- Разширени вени през бременността – какво трябва да знаят бременните дами, ни информира д-р Лъчезар Добричков;\n- Инвитро кампания „Ние даряваме Живот“ III част….\nи още много съвети за бъдещи и настоящи родители!\nФотограф корица: Хриси и Алекс – Best Moments Photography\nБлизнаците Тея и Тео, които се родиха естествено - добре дошли\nЖените в България раждат най-рано в ЕС\nГлобалният индекс на родителство от 2020 посочва проблемите на родителите в цял свят\nДа приготвим детските пюрета у дома\nМечтаете за дъщеря или за син?\nУчилище за родители - Проговаряне и развитие на речевите умения при децата


За нас - Дефиго ООД & Subsite Electronics\nОсигуряване на по-безопасни и по-продуктивни работни места по целия свят.\nИнфраструктурата, на която разчитаме всеки ден - от тръбопроводи за природен газ и високоволтови електропроводи до водопроводни и комуникационни мрежи - е най-вече под повърхността. Ето защо Subsite Electronics разработи най-пълния набор от продукти Underground Awareness® в отрасъла.\nНашето насочващо оборудване за хоризонтално насочено сондиране (HDD), локализатори на комунални услуги, системи за инспекция на комунални съоържения и оборудване за управление на машините помагат да се поддържат безопасността и ефективността на специалистите в подземното строителство, което прави света по-добър за всички нас.\nПартньорство с Дефиго ЕООД\nSubsite Electronics е част богатото портфолио на Дефиго ЕООД. Ние предлагаме най-модерното оборудване и решения за инфраструктурно строителство и системи за укрепване на изкопи на най-конкурентни цени.\nКъм Дефиго ЕООД


Guess Чанта BLOOM | Global Brands Store\nЧанта Bloom от Guess е част от луксозната колекция Luxe на бранда. Изработена от висококачествена естествена кожа в светъл бежов цвят и златисти акценти. Освен с елегантна форма, чантата се откроява с две дръжки халки, лого елемент в предната част и допълнителна дълга подвижна дръжка с златни акценти за кросбоди вариант. Комбинирайте с ефирна рокля, палто с дълъг косъм и високи ботуши.\nSale: -30% Coccinelle Чанта LIYA в лилав цвят с акцентни дръжки\nOS Liu Jo Шопър в неон с прозрачни елементи\nOS Sale: -30% Guess Кожена чанта OLIVIA с животински принт\nU Liu Jo Цикламен калъф за телефон с принт крокодил\nOS Guess Чанта с крокодилски принт ASHER


Популярни идиоми – Wear Your Heart on Your Sleeve, A Chip on Your Shoulder и др. | Образование в UK\nHome Изучаване на английски Популярни идиоми – Wear Your Heart on Your Sleeve, A Chip on Your Shoulder и др.\nprosveta May 15th, 2014 0 Comment\nТози, който “носи сърцето си на ръкава си”, изразява чувствата си свободно, той е човек с открито сърце.\nТова не означава, че имате на рамото си парче от нещо. Отнася се за човек, който в резултат на минала обида, не може да прости нещо, трудно забравя. Подобна на българската поговорка „Дълбока рана заздравява, лоша дума не се забравя!”\nВ други случаи това означава, че някой е гневен през цялото време, смята, че с него постъпват несправедливо или мисли, че не е толкова достоен, като останалите.\nОтнася се за случаите, в които обещаваме над възможностите си – т.е. „Голям залък лапни, голяма дума не казвай!”\nСтава дума за оня свят – там не можете да вземете нищо съ с себе си. Изразът се употребява в смисъл – живейте тук и сега, не се вманиачвайте във вещите, защото не може да ги вземете със себе си на оня свят.\nИзразът на практика означава, че всичко е опаковано/прибрано/взето/откраднато – освен мивката, която не можем да вземем, разбира се.\nЕ, тук нещата са ясни – „Само през трупа ми!”, изразът е достатъчно близък и в българския език.\nTags: английски език, идиом, идиоми


Новини от България – Масларова се изправя пред съда, обвинена за присвояване на милиони.\nМасларова се изправя пред съда, обвинена за присвояване на милиони\nАвтор: "PoligrafF", от 12.11.2010 1\nВ Софийския градски съд е внесен обвинителен акт срещу бившият социален министър и настоящ депутат от КБ Емилия Масларова, съобщиха от прокуратурата.\nВ Софийския градски съд е внесен обвинителен акт срещу бившият социален министър и настоящ депутат от Коалиция за България Емилия Масларова, съобщиха от прокуратурата. Обвинения са внесени и срещу Димитър Димитров, Иван Пенев, Венцислав Драганов, Михаил Методиев, Росен Стефанов. Наказателната отговорност на обвиняемите Масларова, Димитров, Пенев, Драганов и Методиев е ангажирана за извършена от тях усложнена престъпна дейност в периода от 06.11.2007 до 15.05.2009 г., като за осъществяване на основното престъпление - присвояване в особено големи размери, представляващо особено тежък случай, са извършени улесняващи престъпления (по служба и документна измама).\nОбвиняемият Стефанов е осъществил самостоятелно измама, която е в пряка връзка с инкриминираните действия на другите обвиняеми. Масларова, като министър на труда и социалната политика, Методиев, като управител на „Стара Загора 2007” ООД и Драганов, като техен помагач, присвоили сумата от 11 038 405.55 лв. при отпуснати 18805006,76 лв. за строителна и ремонтна дейност административната сграда на МТСП в гр. Стара Загора. Присвоената сума е в особено големи размери, тъй като надвишава над 45000 пъти размера на минималната работна заплата за страната.\nЗа да могат да се присвоят парите, след привеждането им по сметката на фирмата-изпълнител, те били отклонявани чрез съставяне и използване на неверни счетоводни документи. Вложени са били в дружества, контролирани и управлявани от Методиев и Драганов, в лични проекти на Драганов, а части от сумата е била предавана на ръка на Масларова. Стефанов като пълномощник на МТСП е въвел в заблуждение длъжностни лица от министерството по повод упражнения инвеститорски контрол, като преподписал изготвени от Методиев протоколи с невярно съдържание за извършени строително-монтажни работи на обекта.\nДве общини обявиха грипна епидемия\nИзпълнителят ще заплаща изместването на технически съоръжения в обхвата на пътя


Сеизмолог от БАН отправи стряскащо предупреждение - Криминални новини - Crimes.bg\nНачало | Анализи | Сеизмолог от БАН отправи стряскащо предупреждение\nСеизмолог от БАН отправи стряскащо предупреждение\n2019-11-28 18:22:00 Анализи 0 Прочетено: 66654 Кратка връзка\nСеизмолог от БАН предупреди за опасност, която се задава към страната ни. Продължаващите вторични трусове в Албания са напълно нормално явление, коментира Петя Трифонова от БАН. Тяхната сила и интензитет вече намаляват. Последният регистриран трус е малко преди обед днес.\nДенонощие след първия мощен трус са регистрирани над 50 вторични труса. Интензивна сеизмичната обстановка с няколко последвали силни земетресения допълнително създаде предпоставки за тежки разрушения, коментира сеизмологът.\nТрифонова допълни, че у нас се е усетил единствено ефектът от голямото земетресение в Албания – разлюляването е било слабо и усетено единствено във високите сгради.\nСеизмологът припомня, че България също се намира в сеизмично активна зона и трябва да сме подготвени за подобни катаклизми.\nПетя Трифонова припомня, че Албания преди 40 години е имало и друго разрушително земетресение. Съществуващата система от разломи там е възможно да генерира сериозни трусове като този вчера, обясни още експертът.\nВероятно земетресенията в Албания са провокирали и труса в Босна и Херцеговина. Трифонова пояснява, че огнището, активирано в Босна и Херцеговина, спада към същите сеизмични източници – тези, намиращи се на източната граница на Адриатическата микроплоча.\nЖената, простреляна в столичното метро, почина\n32 844 са акивните случаи на коронавирус към днешна дата!\nСинът на Найден Милков се разби с мотор, а под каската му откриха…\nШокиращи разкрития за убиеца на млада майка, който бе заловен на границата ни с Гърция